
Προς τους

Ο.Τ.Α. όλης της χώρας

Θέμα:
«Οδηγίες για την εφαρμογή των διατάξεων του Π.Δ. 164/2004 για την


τακτοποίηση των συμβασιούχων στον δημόσιο τομέα»
Σε συνέχεια του υπ’ αριθμ. 3361/22.9.04 εγγράφου μας (το οποίο επισυνάπτεται, συν.1), σας αποστέλλουμε την παρούσα για την εφαρμογή των διατάξεων του Π.Δ. 164/2004 «Τακτοποίηση των συμβασιούχων στον δημόσιο τομέα».

Το Δ.Σ. της ΚΕΔΚΕ θεωρεί ότι η συνέχιση άσκησης από τους ΟΤΑ των μεταβιβαζόμενων αρμοδιοτήτων από το κράτος, χωρίς την μεταφορά των αντίστοιχων πόρων, αποτελεί σαφή παραβίαση των συνταγματικών διατάξεων και ειδικότερα της παρ. 5 του άρθρ. 102 του Συντάγματος. Για το λόγο αυτό κάνει σαφές ότι δεν θα είναι δυνατή η συνέχιση υλοποίησης των προνοιακών δομών από τις δημοτικές επιχειρήσεις ή του προγράμματος φύλαξης των σχολικών κτιρίων από τους δήμους αν δεν εγγραφούν οι αντίστοιχοι πόροι στον κρατικό προϋπολογισμό. Συνεπώς το μέχρι και τη δημοσίευση του Π.Δ. 164/2004 απασχολούμενο προσωπικό για την εξυπηρέτηση των αναγκών των ανωτέρω δράσεων, στις δημοτικές επιχειρήσεις και στους δήμους (σχολικοί φύλακες), ακόμα και αν πληρούν τις λοιπές τυπικές προϋποθέσεις που θέτουν οι διατάξεις του ανωτέρω π.δ/τος, δεν θα πληρούν τη βασική προϋπόθεση της κάλυψης των παγίων και διαρκών αναγκών.

Για το λόγο αυτό, με την παρούσα, η ΚΕΔΚΕ ενημερώνει τους ΟΤΑ ότι οφείλουν να προβούν άμεσα στη λήψη αποφάσεων από τα Δημοτικά Συμβούλια (ως καθ’ ύλην αρμόδια όργανα, σύμφωνα με το π.δ/μα), που θα σταλούν στο ΑΣΕΠ, σχετικά με την κάλυψη ή μη παγίων και διαρκών αναγκών των υπηρεσιών των δημοτικών επιχειρήσεων για το προσωπικό, που απασχολείται σε αυτές. Επίσης προτείνει να ληφθεί ειδική απόφαση, που θα αφορά το προσωπικό, που εξυπηρετεί τις ανωτέρω προνοιακές δομές, που αποτελούν μεταβιβαζόμενες αρμοδιότητες από την κεντρική διοίκηση (σχέδιο αποφάσεων επισυνάπτεται, συν.2).

Επίσης η ΚΕΔΚΕ προτείνει τη λήψη αποφάσεων από τα Δημοτικά Συμβούλια (ή τα Διοικητικά Συμβούλια στις περιπτώσεις των ΝΠΔΔ) και στις περιπτώσεις εκείνες, που δεν ορίζονται αυτά ως καθ’ ύλην αρμόδια όργανα αλλά τα κατά τόπο αρμόδια Υπηρεσιακά Συμβούλια, για την διαπίστωση της συνδρομής ή της μη συνδρομής της προϋπόθεσης κάλυψης παγίων και διαρκών αναγκών για το προσωπικό, που απασχολείται σε υπηρεσίες των ΟΤΑ (συν.3 και 4 αντίστοιχα) και τη λήψη ειδικής απόφασης για τους σχολικούς φύλακες, σύμφωνα με τα όσα αναλύονται ανωτέρω (συν. 5).

Επισημαίνεται ότι η παρούσα αποτελεί πρόταση της ΚΕΔΚΕ και δεν είναι δεσμευτική για τους ΟΤΑ.

Τα σχέδια των αποφάσεων, που επισυνάπτονται, αφορούν:

· διαπίστωση συνδρομής της προϋπόθεσης κάλυψης παγίων και διαρκών αναγκών των απασχολούμενων στους δήμους ή ν.π.δ.δ.

· διαπίστωση της μη συνδρομής κάλυψης παγίων και διαρκών αναγκών των απασχολούμενων στους δήμους ή ν.π.δ.δ.

· διατύπωσης θέσης των ΟΤΑ, προς τα Υπηρεσιακά Συμβούλια, για τη συνέχιση άσκησης των μεταβιβαζόμενων αρμοδιοτήτων σε συνάρτηση με τη μεταφορά των αντίστοιχων πόρων (στην περίπτωση των σχολικών φυλάκων)

· διατύπωσης θέσης των ΟΤΑ, προς το ΑΣΕΠ, στις περιπτώσεις, που αποφασίζουν ως αρμόδια όργανα για την συνδρομή των προϋποθέσεων των απασχολούμενων στις δημοτικές επιχειρήσεις, για τη συνέχιση άσκησης των μεταβιβαζόμενων αρμοδιοτήτων σε συνάρτηση με τη μεταφορά των αντίστοιχων πόρων.

Οι αποφάσεις αυτές, εφόσον η κάθε δημοτική αρχή κρίνει ότι συντάσσεται με την πρόταση της ΚΕΔΚΕ, πρέπει να ληφθούν από τα δημοτικά συμβούλια και να σταλούν άμεσα στα κατά τόπο αρμόδια Υπηρεσιακά Συμβούλια, ως διατύπωση γνώμης.

Ο Πρόεδρος της ΚΕΔΚΕ

Πάρις Κουκουλόπουλος

Δήμαρχος Κοζάνης
(συν.1)                   
22/9/2004

Προς τις






Ε Π Ε Ι Γ Ο Ν
ΤΕΔΚ 

όλης της Χώρας


Παρακαλώ όπως ενημερώσετε τα μέλη σας, να μην προχωρήσουν σε αποφάσεις Δημοτικών Συμβουλίων, σχετικά με την ένταξη των συμβασιούχων, πριν σταλεί η ενημερωτική εγκύκλιος της ΚΕΔΚΕ για τα ερωτήματα που έχουν τεθεί ( μεταφερόμενες αρμοδιότητες, κατηγορίες που συμπεριλαμβάνονται, διαδικασία αποφάσεων κ.λ.π.) 

Ο Πρόεδρος της ΚΕΔΚΕ

Πάρις Κουκουλόπουλος

Δήμαρχος Κοζάνης

(συν. 2)

ΣΧΕΔΙΟ ΑΠΟΦΑΣΕΩΣ

ΔΗΜΟΤΙΚΟΥ ΣΥΜΒΟΥΛΙΟΥ

ΠΡΟΣ ΑΣΕΠ

(για προσωπικό δημοτικών επιχειρήσεων απασχολούμενων σε μεταβιβαζόμενες αρμοδιότητες)

Θέμα: «Τακτοποίηση των εργαζομένων με συμβάσεις ορισμένου χρόνου στον Δήμο ……, σύμφωνα με τις διατάξεις του Π.Δ.164/2004»

…………………………………………………………………………………………………………………………………………………………………………………………………………………………………………………………………………………………………………………………………………….., το Δημοτικό Συμβούλιο αφού έλαβε υπ’όψιν του τις διατάξεις του Π.Δ. 164/04 (ΦΕΚ Α΄195/19.10.2004) «Ρυθμίσεις για τους εργαζόμενους με συμβάσεις ορισμένου χρόνου στον δημόσιο τομέα» και κυρίως τις διατάξεις του άρθ.11, το υπ’αρ.πρ. 3361/22.9.04 έγγραφο της ΚΕΔΚΕ με το οποίο προτεινόταν η καθυστέρηση της διαδικασίας λήψης αποφάσεων για την τακτοποίηση του προσωπικού, μέχρι την αποστολή ενημερωτικής εγκυκλίου, την υπ’αριθ. …… απόφαση του Δ.Σ. της δημοτικής επιχείρησης με την επωνυμία «………………»   καθώς και την παρ.5 του άρθ.102 του Συντάγματος, σύμφωνα με την οποία «Κάθε μεταβίβαση αρμοδιοτήτων από κεντρικά ή περιφερειακά όργανα του Κράτους προς την τοπική αυτοδιοίκηση συνεπάγεται και τη μεταφορά των αντίστοιχων πόρων. Νόμος

ορίζει τα σχετικά με τον καθορισμό και την είσπραξη τοπικών εσόδων

απευθείας από τους οργανισμούς τοπικής αυτοδιοίκησης.", ύστερα από διαλογική συζήτηση

Αποφασίζει ….

Κρίνει ότι οι κάτωθι εργαζόμενοι με σχέση εργασίας ορισμένου χρόνου / έργου στην επιχείρηση «……………………………..»

……………………………………………………………………………………………………………………………………………………………………………………………………………………………………………………………………………………………………, απασχολήθηκαν για την εξυπηρέτηση των αναγκών, που προέκυψαν από την υλοποίηση του προγράμματος ……………………………, που αποτελεί μεταβιβαζόμενη αρμοδιότητα από το κράτος, η οποία σύμφωνα με την ανωτέρω διάταξη του Συντάγματος πρέπει να ακολουθηθεί από την μεταφορά των αντίστοιχων πόρων. Ο Δήμος, συναρτά την εξυπηρέτηση των παγίων και διαρκών αναγκών από τους εργαζόμενους με την δέσμευση της κυβέρνησης για συνέχιση χρηματοδότησης των δράσεων αυτών. Σε αντίθετη περίπτωση δεν προτίθεται να εξακολουθήσει να απασχολεί το προσωπικό αυτό για την εξυπηρέτηση αυτών των αναγκών.

Κατόπιν αυτών γνωστοποιεί προς το ΑΣΕΠ ότι, αν μέχρι 19 Δεκεμβρίου, δεν εξασφαλιστούν οι παραπάνω αντίστοιχοι πόροι, ο Δήμος δεν θα μπορέσει να ανταποκριθεί στην συνέχιση άσκησης, σε συνεργασία με τη δημοτική του επιχείρηση,  των συγκεκριμένων αρμοδιοτήτων, συνεπώς οι ανωτέρω απασχολούμενοι συμβασιούχοι δεν θα πληρούν την προϋπόθεση της εξυπηρέτησης πάγιων και διαρκών αναγκών, οπότε και δεν εμπίπτουν στις διατάξεις του π.δ/τος .  
     (συν. 3)

ΣΧΕΔΙΟ ΑΠΟΦΑΣΕΩΣ

ΔΗΜΟΤΙΚΟΥ ΣΥΜΒΟΥΛΙΟΥ / Δ.Σ. ΝΠΔΔ
(για κάλυψη παγίων και διαρκών αναγκών)
Θέμα: «Τακτοποίηση των εργαζομένων με συμβάσεις ορισμένου χρόνου στον Δήμο/ΝΠΔΔ ……, σύμφωνα με τις διατάξεις του Π.Δ.164/2004»

…………………………………………………………………………………………………………………………………………………………………………………………………………………………………………………………………………………………………………………………………………….., το Δημοτικό Συμβούλιο / Διοικητικό Συμβούλιο αφού έλαβε υπ’όψιν του τις διατάξεις του Π.Δ. 164/04 (ΦΕΚ Α΄195/19.10.2004) «Ρυθμίσεις για τους εργαζόμενους με συμβάσεις ορισμένου χρόνου στον δημόσιο τομέα» και κυρίως τις διατάξεις του άρθ.11, το υπ’αρ.πρ. 3361/22.9.04 έγγραφο της ΚΕΔΚΕ με το οποίο προτεινόταν η καθυστέρηση της διαδικασίας λήψης αποφάσεων για την τακτοποίηση του προσωπικού, μέχρι την αποστολή ενημερωτικής εγκυκλίου, ύστερα από διαλογική συζήτηση

Αποφασίζει ….
Κρίνει ότι οι κάτωθι εργαζόμενοι με σχέση εργασίας ορισμένου χρόνου στον Δήμο/ΝΠΔΔ
……………………………………………………………………………………………………………………………………………………………………………………………………………………………………………………………………………………………………, εξυπηρετούν πάγιες και διαρκείς ανάγκες των υπηρεσιών του Δήμου, δεδομένου ότι ο καθένας απασχολείται στην υπηρεσία, όπως προκύπτει από τον φάκελό του για μεγάλο χρονικό διάστημα, καλύπτοντας ανάγκες του Δήμου/ΝΠΔΔ, που δεν ήταν δυνατό να καλυφθούν από το τακτικό προσωπικό του Δήμου/ΝΠΔΔ και ειδικότερα (αναλυτική περιγραφή αναγκών που εξυπηρετούν οι εργαζόμενοι).

Κατόπιν αυτών εισηγείται προς το Υπηρεσιακό Συμβούλιο ……………… την υπαγωγή των ανωτέρω υπαλλήλων στις διατάξεις του Π.Δ. 164/04, εφόσον συντρέχουν και οι λοιπές τυπικές προϋποθέσεις, που προβλέπονται από αυτές τις διατάξεις.   
          (συν. 4)

ΣΧΕΔΙΟ ΑΠΟΦΑΣΕΩΣ

ΔΗΜΟΤΙΚΟΥ ΣΥΜΒΟΥΛΙΟΥ/ Δ.Σ. ΝΠΔΔ
(για μη κάλυψη παγίων και διαρκών αναγκών)
Θέμα: «Τακτοποίηση των εργαζομένων με συμβάσεις ορισμένου χρόνου στον Δήμο/ΝΠΔΔ  ……, σύμφωνα με τις διατάξεις του Π.Δ.164/2004»

…………………………………………………………………………………………………………………………………………………………………………………………………………………………………………………………………………………………………………………………………………….., το Δημοτικό Συμβούλιο / Διοικητικό Συμβούλιο αφού έλαβε υπ’όψιν του τις διατάξεις του Π.Δ. 164/04 (ΦΕΚ Α΄195/19.10.2004) «Ρυθμίσεις για τους εργαζόμενους με συμβάσεις ορισμένου χρόνου στον δημόσιο τομέα» και κυρίως τις διατάξεις του άρθ.11, το υπ’αρ.πρ. 3361/22.9.04 έγγραφο της ΚΕΔΚΕ με το οποίο προτεινόταν η καθυστέρηση της διαδικασίας λήψης αποφάσεων για την τακτοποίηση του προσωπικού, μέχρι την αποστολή ενημερωτικής εγκυκλίου, ύστερα από διαλογική συζήτηση

Αποφασίζει ….

Κρίνει ότι οι κάτωθι εργαζόμενοι με σχέση εργασίας ορισμένου χρόνου στον Δήμο/ΝΠΔΔ

……………………………………………………………………………………………………………………………………………………………………………………………………………………………………………………………………………………………………, δεν εξυπηρετούν πάγιες και διαρκείς ανάγκες των υπηρεσιών του Δήμου, δεδομένου ότι απασχολήθηκαν για την κάλυψη πρόσκαιρων αναγκών,  όπως προκύπτει και από τους φακέλους τους, για συγκεκριμένο χρονικό διάστημα, καλύπτοντας ανάγκες του Δήμου/ΝΠΔΔ, που δεν ήταν δυνατό να καλυφθούν από το τακτικό προσωπικό του Δήμου/ΝΠΔΔ και ειδικότερα (αναλυτική περιγραφή των αναγκών, που εξυπηρετούσαν οι συγκεκριμένοι εργαζόμενοι, από την οποία να προκύπτει ο προσωρινός χαρακτήρας των αναγκών)..

Κατόπιν αυτών εισηγείται προς το Υπηρεσιακό Συμβούλιο ……………… την μη υπαγωγή των ανωτέρω υπαλλήλων στις διατάξεις του Π.Δ. 164/04, ανεξαρτήτως του γεγονότος συνδρομής ή μη των λοιπών τυπικών προϋποθέσεων, που προβλέπονται από αυτές τις διατάξεις.   

      (συν. 5)

ΣΧΕΔΙΟ ΑΠΟΦΑΣΕΩΣ

ΔΗΜΟΤΙΚΟΥ ΣΥΜΒΟΥΛΙΟΥ

(σε περιπτώσεις της μεταβιβαζόμενης αρμοδιότητας της φύλαξης των σχολικών κτιρίων)
Θέμα: «Τακτοποίηση των εργαζομένων με συμβάσεις ορισμένου χρόνου στον Δήμο ……, σύμφωνα με τις διατάξεις του Π.Δ.164/2004»

…………………………………………………………………………………………………………………………………………………………………………………………………………………………………………………………………………………………………………………………………………….., το Δημοτικό Συμβούλιο αφού έλαβε υπ’όψιν του τις διατάξεις του Π.Δ. 164/04 (ΦΕΚ Α΄195/19.10.2004) «Ρυθμίσεις για τους εργαζόμενους με συμβάσεις ορισμένου χρόνου στον δημόσιο τομέα» και κυρίως τις διατάξεις του άρθ.11, το υπ’αρ.πρ. 3361/22.9.04 έγγραφο της ΚΕΔΚΕ με το οποίο προτεινόταν η καθυστέρηση της διαδικασίας λήψης αποφάσεων για την τακτοποίηση του προσωπικού, μέχρι την αποστολή ενημερωτικής εγκυκλίου  καθώς και την παρ.5 του άρθ.102 του Συντάγματος, σύμφωνα με την οποία «Κάθε μεταβίβαση αρμοδιοτήτων από κεντρικά ή περιφερειακά όργανα του Κράτους προς την τοπική αυτοδιοίκηση συνεπάγεται και τη μεταφορά των αντίστοιχων πόρων. Νόμος

ορίζει τα σχετικά με τον καθορισμό και την είσπραξη τοπικών εσόδων

απευθείας από τους οργανισμούς τοπικής αυτοδιοίκησης.", ύστερα από διαλογική συζήτηση

Αποφασίζει ….

Κρίνει ότι οι κάτωθι εργαζόμενοι με σχέση εργασίας ορισμένου χρόνου / έργου στον Δήμο

……………………………………………………………………………………………………………………………………………………………………………………………………………………………………………………………………………………………………, απασχολήθηκαν για την εξυπηρέτηση των αναγκών, που προέκυψαν στον Δήμο μας από την υλοποίηση του προγράμματος της φύλαξης των σχολικών κτιρίων, που αποτελεί μεταβιβαζόμενη αρμοδιότητα από το κράτος, η οποία σύμφωνα με την ανωτέρω διάταξη του Συντάγματος πρέπει να ακολουθηθεί από την μεταφορά των αντίστοιχων πόρων. Ο Δήμος, συναρτά την εξυπηρέτηση των παγίων και διαρκών αναγκών από τους εργαζόμενους με την δέσμευση της κυβέρνησης για συνέχιση χρηματοδότησης των δράσεων αυτών. Σε αντίθετη περίπτωση δεν προτίθεται να εξακολουθήσει να απασχολεί το προσωπικό αυτό για την εξυπηρέτηση αυτών των αναγκών.
Κατόπιν αυτών γνωστοποιεί προς το Υπηρεσιακό Συμβούλιο ότι, αν μέχρι 19 Δεκεμβρίου, καταληκτική ημερομηνία για την ολοκλήρωση των ελέγχων των φακέλων και αποστολής των αποτελεσμάτων στο ΑΣΕΠ, δεν εξασφαλιστούν οι παραπάνω αντίστοιχοι πόροι, ο Δήμος δεν θα μπορέσει να ανταποκριθεί στη συνέχιση άσκησης της συγκεκριμένης αρμοδιότητας, συνεπώς οι ανωτέρω απασχολούμενοι συμβασιούχοι δεν θα πληρούν την προϋπόθεση της εξυπηρέτησης πάγιων και διαρκών αναγκών, οπότε και δεν εμπίπτουν στις διατάξεις του π.δ/τος .  

